[{"text_idx": "#000006", "text": "Ychwanegodd y Cyngh. Laura Wright, Cadeirydd Cyngor Sir Fynwy: \u201cRwyf mor bles fod ymroddiad ac ymrwymiad Pauline Batty a Roger Hoggins wedi ei gydnabod yn y ffordd hon. Mae\u2019r ddau wedi gwneud cyfraniad positif a sylweddol i gymunedau drwy eu gwaith, eu caredigrwydd a\u2019u pendantrwydd i helpu eraill. Rwyf yn gwybod bod Roger a Pauline wedi ymrwymo i wasanaethu pobl Sir Fynwy, a hoffem ddiolch iddynt am bob dim y maent yn parhau i\u2019w wneud.\u201d"}, {"text_idx": "#000007", "text": "Roedd Pauline Batty, sy\u2019n Rheolwr Arlwyo Strategol ar gyfer Cyngor Sir Fynwy, wedi ei henwebu gan y Cynhg. Mary Ann Brocklesby a ddywedodd: \u201cDros y saith mlynedd ddiwethaf, mae Pauline wedi arwain y ffordd wrth sicrhau bod plant Sir Fynwy yn derbyn prydau bwyd maethlon yn yr ysgol, gan goginio bob dim yn ffres."}, {"text_idx": "#000008", "text": "\u201cMae Sir Fynwy ond yn medru cyflwyno prydau ysgol i blant sydd yn y dosbarth derbyn, Blynyddoedd 1 a 2 yn sgil gwaith caled Pauline a\u2019r ti\u0302m. Rydym ymhlith llond llaw o Awdurdodau Lleol yn unig sydd yn gwneud hyn; mae Llywodraeth Cymru ond yn disgwyl i Awdurdodau Lleol i gyflwyno hyn i ddosbarthiadau derbyn yn ystod y cam cyntaf o gynnig prydau ysgol am ddim i bawb, ac felly, mae\u2019r ti\u0302m wedi mynd y tu hwnt i\u2019r galw."}, {"text_idx": "#000009", "text": "\u201cMae Pauline nid yn unig yn drefnydd a\u2019n rheolwr heb ei hail ond mae ganddi weledigaeth hefyd ac yn credu\u2019n gryf yn ei gwaith. Mae Pauline am weld pob plentyn yn deall pwysigrwydd bwyd a\u2019r ro\u0302l y mae bwyd maethlon yn chwarae wrth helpu ni gynnal ein lles. Mae\u2019n annog pobl i feddwl am yr elfen gymdeithasol o fwyta gyda\u2019n gilydd, y sgiliau bwrdd sydd yn caniata\u0301u hyn i ddigwydd a\u2019n gwybod am y ryseitiau fel bod modd coginio bwyd maethlon yn rhad gartref ar unrhyw amser. Dyma\u2019r hyn ddylai fod yn rhan o arwylo mewn ysgolion, ac mae Pauline wedi bod yn gweithio\u2019n ddiwyd yn sicrhau bod hyn yn digwydd, gan weithio gyda staff a\u2019u hyfforddi er mwyn rhannu ei gweledigaeth,\u201d dywedodd y Cyngh. Brocklesby."}, {"text_idx": "#000011", "text": "Yn ystod Covid, roedd Pauline Batty, a chydweithwyr wedi newid eu ro\u0302l gan symud o drefnu prydau ysgol i gydlynu Cyfarpar Diogelwch ar gyfer staff. At hyn, mae Pauline yn goruchwylio\u2019r gwasanaeth Pryd ar Glud y Cyngor. Mae wedi ei drefnu mewn modd sydd yn sicrhau bod pryd o fwyd yn rhan o ofal yn y cartref, staff wedi eu hyfforddi i ymateb i\u2019r sawl sy\u2019n derbyn y gwasanaeth fel pobl sydd ag anghenion ac o bosib yn croesawu rhywun yn treulio amser gyda hwy pan eu bod yn bwyta eu pryd bwyd a hefyd yn gweithio\u2019n agos gyda\u2019r staff gofal cymdeithasol ac asiantaethau cymorth eraill. Mae Pryd ar Glud yn rhan bwysig o\u2019r gwaith ataliol a gofal cymdeithasol integredig sydd yn ceisio cefnogi cynnydd tuag at fyw\u2019n annibynnol."}, {"text_idx": "#000012", "text": "Yn y seremoni, roedd gwaith Roger Hoggins hefyd wedi ei gydnabod. Roedd Roger wedi ymddeol yn ddiweddar ar o\u0302l 47 mlynedd o wasanaeth di-dor i Sir Fynwy o fewn y Cyngor. Dechreuodd fel swyddog gwasanaethau rheoli dan hyfforddiant cyn dod yn uwch arweinydd."}, {"text_idx": "#000013", "text": "Dywedodd y Prif Weithredwr, Paul Matthews: \u201cMae cyfraniad Roger wedi bod yn sylweddol yn ogystal a\u0302\u2019i ffordd o weithio. Bydd yn golled enfawr i ni gyd o fewn y Cyngor. Mae\u2019r ffaith ei fod nawr wedi dod yn Gynghorydd Tref yng Nghyngor Tref Trefynwy yn amlygu ei ymroddiad parhaus i wasanaeth cyhoeddus. Mae\u2019n w\u0302r diymhongar iawn ac nid yw\u2019n gwerthfawrogi\u2019r effaith bositif y mae\u2019n ei gael ar eraill. Mae\u2019n camu no\u0302l yn y cyfnodau da ond yn camu ymlaen yn y cyfnodau anodd. Mae\u2019n un o\u2019r gweision cyhoeddus gorau yr wyf erioed wedi gweithio a\u0302 hwy.\u201d"}]